ძირწითელა
ძირწითელა (ლათ. Echium) — ბალახოვან მცენარეთა გვარი ლაშქარასებრთა ოჯახისა. ერთ-, ორ- ან მრავალწლოვანი ხეშეშბუსუსიანი ბალახებია, იშვიათად ბუჩქები. 70-მდე სახეობა გავრცელებულია ევროპაში, დასავლეთ აზიაში, ჩრდილოეთ და სამხრეთ აფრიკაში. საქართველოში გავრცელებულია 4 სახეობა. ორწლოვანი მცენარეებია. ფესვები შეიცავს წითელ საღებავ ნივთიერებებს. თაფლოვანი მცენარეა.